1.0	Kilpailusäännöt VIHTI miniland Grand Prix 03.11.2012
 
1.1. Yleistä
1:32 luokat: Super Street, Historic Touring ja SSH Fin Cup GT/P
1:24 luokat: Super Street, FSC Touring/GT ja GT/P GT + Scaleauto*
Luokat ajetaan omina lähtöinä ja pistelasku on erillinen. Kuljettaja voi ajaa kaikissa luokissa samassa kilpailutapahtumassa.
1.2. Kilpailu
Erät ovat pituudeltaan 3 minuuttia. Yhdessä luokassa kilpailijan ajoaika on 3 min x 4 uraa.
2.0 Tekniset säännöt
1/24 luokat FSC touring/GT ja GT/P GT luokissa noudatetaan SSH Ry:n luokkakohtaisia sääntöjä. 
*GT/P luokassa saa ajaa myös Scaleauto 2013 luokan autoilla ja nämä ajavat GT/P GT luokan sijoituksen lisäksi myös Scaleautoluokan keskinäisestä sijoituksesta.
Poikkeukset: 
Concourse arvostelua ei pidetä FSC -luokassa.
Ei rengas hand outia. Pitoaineita ei saa käyttää.
2.3 Historic Touring 1:32
Sallittu kaikille ns. koppiautoille (sarjatuotantohenkilöautoon pohjautuva malli, ei siluettiautoja, kuten 5-ryhmäläiset) vuosimalliin 1989, mukaan lukien, asti.
Auton oltava alkuperäinen tehdasvalmiste, vain vähäpätöiset muutokset sallitaan (ei aluvanteita, ei lexan osia, ellei ole vakiona), renkaat eivät saa tulla esiin korin sivulinjasta.
3.0 Super Street
3.1.1 Yleiset määrittelyt
Kisataan 1:32 ja 1:24 mittakaavoissa erillisinä kilpailuina.
Super Street on hyväntahtoinen erikoisluokka, joka on tarkoitettu lähinnä kilpakentillä tuntemattomille automalleille. Eli kaikki nykyisen tai historiallisen touring, GT-, prototyyppi- tai formulaluokan tai niihin rinnastettavan tyyppisen (kuten esim. Nascar, 5-ryhmä) auton pienoismalli on kielletty.
Hyötyajoneuvot, katu- ja maastoautot tai muutoin mihinkään kategoriaan sopimattomat potkukelkat, joilla et ole aiemmin voinut kisata ovat siis tervetulleita. Auton kokonaiskorkeuden on kuitenkin oltava sellainen, että se mahtuu ratasillan alta ilman alitse pääsemättömiä ongelmia. Katso myös kohta 3.4.2.
3.1.2. Maavara
Auton maavaran (kori mukaan lukien) on oltava vähintään 1,00 mm kilpailun lähdettäessä.
3.1.3. Alusta
Alusta on vapaa. Ohjurin tulee olla vakiovalmiste, maksimipituus 27 mm. Tämän ohjurin on oltava ainoa osa joka menee radan uraan. Magneettisuus autossa ei saa häiritä radan ajanoton tai paikalla olevien kylmäkoneiden toimintaa.
3.2. Moottori ja voimansiirto
Pakollisia. Polttomoottorit kielletty.
3.3. Pyörät, akselit, laakerit ja raideleveys
Kuminen kitkapinta, jolla voiman välittäminen rataan on mahdollista rataa vaurioittamatta, on pakollinen. Myös telaketjut sallittu, kunhan ne eivät vahingoita radan pintaa. Ajoneuvon on mahduttava kulkemaan omalla kaistallaan vähintään suorilla.
3.4. Kori, sisusta ja valot
3.4.1. Materiaalit
Lexan -korit kielletty. Lexan sallittu korin lasien ja valojen materiaalina. 
3.4.2. Sisusta
Mittakaavan mukainen sisusta kuljettajan kera on pakollinen. Materiaalit vapaat. Matkustajien määrää tai laatua ei ole rajoitettu.
3.4.2. Ulkoasu
Mahdollisimman tai aivan mahdottoman realistinen. Autolla olisi hyvä olla jonkin sortin tunnistettava esikuva, mutta myös luovuus sallitaan ja suoraan sanoen toivotaan, kunhan lopputulos olisi mahdollinen myös 1:1 mittakaavassa. Eli esim. voi-/margariini-/kevytleviterasialla tai röökiaskilla ei saa ajaa kilpaa. Ellei sitten perustele asiaa äärimmäisen uskottavasti tuomaristolle. Kaikki hypernopeat slottiautot on kielletty. 
3.5. Korjaukset
Resun auton saa korjata tai korjauttaa heti kun tilanne sitä vaatii, äkäisesti tai omaan rauhalliseen tahtiin.
3.6. Rangaistukset
Super Street -kisaluokat ovat hilpeää hauskanpitoa varten, toisia saa mulkoilla rumasti vain erityisen painavista syistä.
(Muissa luokissa noudatetaan SSH:n yleistä käytäntöä.)
3.7. Anticoncourse
Super Street -luokissa suoritetaan ”kisan oudoin kulkine” –äänestys. Kaikkien kisaajien antamat äänet lasketaan, mutta lopullisen päätöksen valinnasta tekee kuitenkin kilpailun tuomaristo, jotta hekin voisivat edes kerran eläissään tuntea rajattoman vallan huuman.
3.8. Ajajan vaatetus
Mustanaamio -puku ei ole kiellettyjen pukujen listalla.